laion/Wikipedia-Exotic huggingface dataset:
נקודת קול

האם התכוונתם ל... נקודת קול (אנטארקטיקה) – לשון יבשה בקצה הדרומי של האי דין, למול חופי ארץ מרי בירד שבאנטארקטיקה נקודת קול (ניו זילנד) – לשון יבשה באי הצפוני של ניו זילנד נקודת קול (ויקטוריה) – לשון יבשה במדינת ויקטוריה שבאוסטרליה נקודת קול (פלורידה) – לשון יבשה בנהר סנט ג'ונס במדינת פלורידה שבארצות הברית נקודת קול (מישיגן) – לשון יבשה בימת מישיגן במדינת מישיגן שבארצות הברית נקודת קול (מיין) – לשון יבשה במפרץ פאנדי במדינת מיין שבארצות הברית נקודת קול (קליפורניה) – פסגה, צפונית לסקרמנטו במדינת קליפורניה שבארצות הברית נקודת קול (וושינגטון) – לשון יבשה באי אנדרסון במדינת וושינגטון שבארצות הברית נקודת קול (נובה סקוטיה) – לשון יבשה בפרובינציית נובה סקוטיה שבקנדה נקודת קול (ניו ברנזוויק) – לשון יבשה בפרובינציית ניו ברנזוויק שבקנדה
ג'ו בראיינט

ג'וזף וושינגטון "ג'ו" בראיינט (באנגלית: Joseph Washington "Joe" Bryant, נודע גם בכינויו ג'ליבין (Jellybean); 19 באוקטובר 1954 – 16 ביולי 2024) היה כדורסלן ומאמן כדורסל אמריקאי. הוא שיחק עבור פילדלפיה 76', סן דייגו קליפרס ויוסטון רוקטס ב־NBA. בנוסף, הוא שיחק במספר קבוצות באיטליה ובקבוצה אחת בצרפת. בראיינט היה מאמן ראשי של לוס אנג'לס ספארקס מה-WNBA בשנים 2005 עד 2007 וחזר לתפקיד זה להמשך עונת 2011 ב-WNBA. בראיינט גם אימן באיטליה, יפן ותאילנד. בנו, שחקן הכדורסל האגדי קובי בראיינט, הוכנס להיכל התהילה של הכדורסל. לאחר שהצטיין באוניברסיטת לה סאל נבחר בראיינט על ידי גולדן סטייט ווריורס בדראפט אך נמכר לקבוצת עיר מולדתו, פילדלפיה 76', שם שיחק במשך ארבע עונות. בעונתו השנייה, בקבוצת פילדלפיה 76' של עונת 1976–77, הוא שיחק לצד כוכבי ה-NBA יוליוס ארווינג, דאגלס קולינס וג'ורג' מקגיניס. הקבוצה הגיעה לגמר ה-NBA של 1977, שבו הפסידה בסופו של דבר לפורטלנד טרייל בלייזרס, 4 משחקים ל-2. לפני עונת 1979–1980 הסיקסרס העבירו בטרייד את בראיינט לסן דייגו קליפרס שם שיחק שלוש עונות. במשחק הראשון של עונת 1979-1980, ששיחק בבית נגד לוס אנג'לס לייקרס, בראיינט עשה סלאם דאנק על כרים עבדול-ג'באר. לאחר עונת 1981, בראיינט הועבר בטרייד ליוסטון רוקטס, שם שיחק עונה אחת, האחרונה שלו ב-NBA. בראיינט שיחק מעבר לים באיטליה ובצרפת מ-1982 עד 1992. הוא סיים את קריירת המשחק שלו ב-1992. בשנת 1975 נישא בראיינט לפאם קוקס, אחותו של שחקן ה-NBA לשעבר צ'אבי קוקס. בנם קובי בראיינט היה גם הוא שחקן NBA שהוכנס להיכל התהילה של הכדורסל. לבראיינט היו גם שתי בנות, שריה ושיה. המשפחה היא קתולית. דרך אשתו פאם, היה דודו של שחקן הכדורסל המקצועי ג'ון קוקס הרביעי. ג'ו בראיינט נפטר לאחר שסבל משבץ מוחי חמור ב-16 ביולי 2024, בגיל 69, 4 שנים לאחר בנו. מדיה וקבצים בנושא ג'ו בראיינט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Martinez, Nico (29 בינואר 2020). "Kobe's Father, Joe Bryant, Seen For The First Time Since Son and Granddaughter's Death". Fadeaway World. נבדק ב-1 בפברואר 2020. {{cite news}}: (עזרה) "ESPN.com – WNBA – Bryant out, Cooper Back in as Sparks Coach". ESPN. Bryant was traded for what eventually turned out to be the first pick in the 1986 NBA draft, although prior to the draft the 76ers traded the pick to the Cleveland Cavaliers, who selected Brad Daugherty. Herbert, James (16 ביולי 2024). "Joe Bryant dies at 69: Kobe Bryant's father starred at La Salle, played eight NBA seasons before coaching". CBS Sports. {{cite web}}: (עזרה) Cavallier, Andrea (16 ביולי 2024). "Kobe Bryant's dad Joe dies aged 69". Yahoo! News. {{cite web}}: (עזרה) Gleeson, Scott. "Kobe Bryant, 'man of faith,' attended Mass with his family morning of helicopter crash". USA TODAY (באנגלית). נבדק ב-2024-07-16. "Joe Bryant, Father of NBA Icon Kobe Bryant, Dies at 69 After Stroke". Peoplemag (באנגלית). נבדק ב-2024-07-16.
טקס פרסי האקדמיה הבריטית לקולנוע ה-50

טקס פרסי האקדמיה הבריטית לקולנוע ה-50 שמעניקה האקדמיה הבריטית לאמנויות הקולנוע והטלוויזיה, נערך ב-29 באפריל 1997, בו הוענקו פרסים לסרטים הטובים ביותר של שנת 1996. סרטו של אנתוני מינגלה "הפצוע האנגלי" זכה בפרס הסרט הטוב ביותר, והסרט "סודות ושקרים" זכה בפרס אלכסנדר קורדה לסרט הבריטי הטוב ביותר. ג'פרי ראש זכה בפרס השחקן הראשי הטוב ביותר על הופעתו בסרט "ניצוצות". ברנדה בלתין זכתה בפרס השחקנית הראשית הטובה ביותר על תפקידה בסרט "סודות ושקרים". 6/13 הפצוע האנגלי : זכה בפרסי הצילום הטוב ביותר, העריכה, הסרט, מוזיקה בסרט, תסריט מעובד, ופרס שחקנית המשנה 3/6 סודות ושקרים : השחקנית הטובה ביותר, הסרט הבריטי, והתסריט המקורי 2/5 ריצ'רד השלישי: עיצוב תלבושות הטוב ביותר, ועיצוב הפקה 2/9 שיין : השחקן הטוב ביותר והסאונד הטוב ביותר 1/1 טוויסטר : אפקטים חזותיים הטובים ביותר 1/2 ציד המכשפות : שחקן המשנה הטוב ביותר 1/2 הפרופסור המטורף : האיפור ועיצוב השיער הטובים ביותר 1/6 פארגו : הבמאי הטוב ביותר טקס פרסי אוסקר ה-69 טקס פרסי האקדמיה הבריטית לקולנוע ה-50, במסד הנתונים הקולנועיים IMDb (באנגלית) "`ENGLISH PATIENT' LEADS BAFTA PACK. - Free Online Library". www.thefreelibrary.com.
אנחנו נשארים בארץ

אנחנו נשארים בארץ הוא פזמון שכתבו והלחינו עוזי חיטמן ויגאל בשן וביצעה שלישיית כמו צועני. בקדם האירוויזיון של 1985 התמודדה שלישיית כמו צועני שהורכבה מעוזי חיטמן, יגאל בשן ויונתן מילר עם השיר "כמו צועני". השיר הגיע למקום השני, והפסיד לשיר "עולה עולה" בביצוע יזהר כהן. השיר "אנחנו נשארים בארץ" נכתב בעקבות הגעת השלישייה למקום השני בקדם האירוויזיון, והחמצת האפשרות לנסוע לשוודיה כנציגי ישראל באירוויזיון 1985. במצעד הפזמונים העברי השנתי של רשת ג' לשנת התשמ"ה (1985) זכה השיר בתואר "שיר השנה", והשיג את "עולה עולה" שהגיע למקום השני. במצעד השנתי של גלי צה"ל הגיע השיר למקום הרביעי. בבית הראשון מתארים הדוברים את ציפייתם לנצח בתחרות הקדם אירוויזיון ולייצג בזכות כך את ישראל בתחרות האירוויזיון. הדוברים מספרים שנאלצו להישאר בארץ בשל הגעתם למקום השני. בבית זה אזכורים לשלושה שירים שייצגו בעבר את ישראל באירוויזיון: "עולה עולה" (עליו נאמר שהפסידו לו בנקודה, אך למעשה ההפסד היה בארבע נקודות), "אבניבי", אף הוא של יזהר כהן שזכה במקום הראשון באירוויזיון 1978, ו"חי" בביצוע עפרה חזה שייצג את ישראל באירוויזיון 1983. בבית השני מתוארים נושאים שעומדים במוקד החדשות וקיים בו אזכור לשיר "מחכים למשיח" של שלום חנוך, שיצא לאור באותו שנה. בבית השלישי מתפשרים הדוברים על טיסה לאילת. "אנחנו נשארים בארץ" באתר של אקו"ם מילות השיר "אנחנו נשארים בארץ" באתר שירונט
גאולה ולונדון

גאולה ולונדון הייתה תוכנית טלוויזיה פוליטית ותרבותית, בהגשת ירון לונדון וגאולה אבן סער, ששודרה בערוץ כאן 11 בין ה-19 במאי 2019 ל-27 בפברואר 2020. התוכנית שודרה בימים ראשון עד חמישי בשעה 19:15. ב-11 במאי 2019 עלה קדימון התוכנית בערוץ היוטיוב של "כאן" ובערוץ הטלוויזיה "כאן 11" התוכנית עלתה ב-19 במאי 2019. התוכנית זכתה לתהודה תקשורתית בעקבות וידויו של ירון לונדון על כך שחפן את שדה של אישה שאינו מכיר כתגובה לכך שמיששה את בטנו. הווידוי גרר את תגובתו של ירון בתוכנית המובילה שטען כי אין מדובר בהטרדה מינית. כמו כן, נשמעו קריאות לפיטורו, בין היתר מצד מירי רגב מטעם הליכוד. נטען מצד גורמים בתקשורת כי ייתכן שתגובתה היא תוצאה של מסע הרדיפה כנגד תאגיד השידור ולא מן המקרה עצמו, כיוון שבמקרים דומים תגובתה הייתה שונה ודווקא גיבתה את המואשם בהטרדה. בתוכנית אחרת, ששודרה ב-18 באוגוסט 2019, סיפר לונדון על שיחה שהתרחשה בינו לבין דודו טופז ובה שאל לונדון את טופז מדוע התגרש. בתשובה לדבריו של טופז, לטענתו, כי טופז "מאבד את הליבידו לטובת חיי הנישואים", ענה לונדון "אתה בעצם רוצה את הכוס הגלקטי". הדבר סוקר במגוון תוכניות, בהן חמש עם רפי רשף ועורר סערה גם ברשתות החברתיות. בתוכנית אחרת אמר ירון לונדון כי "הערבים הם פראי אדם", ובראיון התנצלות לדוריה למפל בחדשות הערב של אותו ערוץ, אמר כי כוונתו המקורית הייתה לטעון ש"התרבות הערבית כושלת". עוד לפני התנצלותו של לונדון, הוציא תאגיד השידור הישראלי הודעת גינוי לדבריו של לונדון. התוכנית הייתה אמורה לרדת ב-16 בפברואר 2020, כאשר במקומה תעלה תוכנית אקטואליה חדשה, אך לבסוף בשל משבר הקורונה שהחל באותם ימים הסתיימה ב-27 בפברואר. עמוד התוכנית באתר כאן 11. קדימון התוכנית באתר יוטיוב. רז שכניק, המגישה הטובה, באתר "ידיעות אחרונות", 14 במאי 2019. אריאנה מלמד, האולפן של "גאולה ולונדון" אינו בנוי להכיל שני מגישים עם אגו כה ענק, באתר הארץ, 20 במאי 2019 נדב מנוחין‏, לא חבל לבזבז אותם על 28 דקות? "גאולה ולונדון" קטנה על המנחים שלה, באתר וואלה, 20 במאי 2019 "גאולה ולונדון", במסד הנתונים הקולנועיים IMDb (באנגלית) ערן סויסה, "גאולה ולונדון" יורדת מהאוויר, באתר ישראל היום, 13 בינואר 2020 גאולה ולונדון, באתר כאן רפי רשף, ‏חמש עם רפי רשף - 19.08.19, באתר ‏מאקו‏, 19 באוגוסט 2019 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נמלולים (סדרת משחקים)

נמלולים (באנגלית: Lemmings) היא סדרת משחקי וידאו מהסוגות משחק פלטפורמה ומשחק חשיבה שפותחה במקור על ידי DMA Design (הנקראת כיום Rockstar North) ופורסמה על ידי חברת Psygnosis (שנרכשה מאוחר יותר על ידי Sony Computer Entertainment). המשחק הראשון בסדרה יצא לשווקים ב-1991 וזכה לפופולריות רבה בעיקר בזכות מכניקת המשחק הייחודית. המשחק הראשון בסדרה זכה לפופולריות רבה במיוחד במהלך שנות ה-90 ובעקבות ההצלחה נוצרו לאורך השנים מספר משחקי המשך, משחקי ספין-אוף ורימייקים עבור פלטפורמות שונות. למרות הצלחת המשחק הראשון, המשחקים הבאים בסדרה נכשלו בין השאר בגלל הופעת משחקים בעלי קצב משחק מהיר יותר. סדרת משחקי Lemmings שייכים כיום לחטיבת משחקי הווידאו של חברת סוני, Sony Interactive Entertainment, עקב קניית חברת Psygnosis בשנת 1993 וגם כל שאר מותגי החברה עברו לידיה של סוני. המשחק מבוסס על מיתוס ידוע לפיו הלמינגים, מין מכרסם הנפוץ בסמוך לאזור הארקטי, קופצים בהמוניהם אל מותם כאשר אוכלוסייתם גדלה. סדרת המשחקים השחקן צריך להוביל קבוצת למינגים מואנשים, המכונים "נמלולים", דרך מספר מכשולים על מנת שהם יגיעו ליעד מסוים. כל הנמלולים הולכים תמיד באותו הכיוון זה אחר זה, אלא אם השחקן מקצה לנמלולים מסוימים משימות מסוימות, וכולם אפילו ייפלו למותם מהקצה של פלטפורמות אלא אם כן השחקן מציב להם מחסומים. בכל שלב במשחק השחקן חייב לוודא שכמות מסוימת של נמלולים תשרוד על מנת שהשחקן יוכל להתקדם לשלב הבא. כמו כן השחקן צריך לקבוע מי מהנמלולים יקבל מיומנויות מסוימות שיאפשרו להם להוביל את יתר הנמלולים ליעד מסוים בבטחה. בכל אחד מהמשחקים בסדרה השחקן צריך להוביל יצורים קטנים וירוקי שיער, המכונים "נמלולים", עד ביתם, דרך סדרת מכשולים. הנמלולים הם יצורים מוגבלים ההולכים רק ישר, ללא קשר למה שהם רואים. באמצעות כלים מוגבלים שמקבל השחקן, הוא מעניק לנמלולים מסוימים יכולות שונות האמורות לפרוץ את הדרך אל הבית ולאפשר לכוון את כל הנמלולים אל ביתם. בשנת 1996 יצאו שני משחקי ספין אוף של נמלולים: אחד בשם "The Adventures of Lomax" (אנ'), אשר מציג את לומאקס כגיבור הנמלולים, ואף מציג משחקיות שונה לחלוטין בסגנון פלטפורמה, והשני, "Lemmings Paintball" (אנ') משחק איזומטרי בסגנון פיינטבול. מדיה וקבצים בנושא נמלולים בוויקישיתוף "What Happened to Lemmings?". SUPERJUMP (באנגלית). 2022-04-16. נבדק ב-2024-03-08. LeJacq, Yannick (2014-07-09). "Now I Know Why Lemmings Died". Kotaku Australia (בAustralian English). נבדק ב-2024-03-08. Hardcore Gaming 101: Lemmings, hg101.kontek.net
אבאויאלפאר

אבאויאלפאר (בהונגרית: Abaújalpár) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית אבאויאלפאר קטנה משמעותית מ-132 תושבים בשנת 1990 עד 46 תושבים בשנת 2021 (ירידה של 86 תושבים). באבאויאלפאר חיו מעט יהודים ועד היום קיימות מצבות יהודיות באזור. מדיה וקבצים בנושא אבאויאלפאר בוויקישיתוף אתר האינטרנט הרשמי של אבאויאלפאר (בהונגרית) (בהונגרית) נתוני הכפר באתר הלמ"ס ההונגרי הלמ"ס ההונגרי קברים יהודיים באבאויאלפאר מפקדי האוכלוסין של יהודי הונגריה, 1993
גגאוזים

הגגאוזים (בגגאוזית: Gagauz וברבים – Gagauzlar, בטורקית: Gagavuz, ברבים – Gagavuzlar, ברומנית: ביחיד găgăuz, ברבים găgăuzi, ברוסית: гагаузы, באוקראינית: Гагаузи) הם עם טורקי. ריכוזי גגאוזים נוצרים אורתודוקסים מהווים מיעוט אתני ברפובליקת מולדובה, באוקראינה, ברוסיה, בטורקיה, בבולגריה וברומניה. הגגאוזים היושבים בחבל ההיסטורי מולדובה מונים כ-210,000 נפש ומתרכזים בעיקר בחבל הקרוי גגאוזיה ובמחוז בוג'אק שבדרום בסרביה (היום באוקראינה). באוקראינה מתרכזים גגאוזים גם באזור אודסה וזפוריז'יה. הגגאוזים ביוון ובבולגריה מונים כ-20,000 נפש. הגגאוזים המוסלמים חיים בחלק האירופאי של טורקיה ובמקדוניה.[דרוש מקור] אבות הגגאוזים באים מהשבטים הנודדים "גוזים" ו"אוזים". מסמכים ביזנטיים מציינים את העובדה שבמאה ה-11 השבט הנודד "אוזים" חצה את הדנובה ונכנס לחבלי בולגריה, מקדוניה יוון של היום. לאחר שהנוודים האלה התיישבו קיבלו על עצמם את סגנון החיים הכפרי המקומי ואת הנצרות האורתודוקסית. עירוב בני השבטים האלה עם טורקים מהשבטים "פצ'נגים", "קומנים" ו"פולובצים" הוא כנראה מקור הגגאוזים של ימינו. המדינה הגגאוזית הראשונה הוקמה בחבל השייך היום לרומניה ונקרא "נסיכות דוברוג'ה" Principatul Dobrogea, או, בשפה הגגאוזית "אוזי איאלט" – Uzi Ayalet. נסיכות זו שגשגה כמאתיים שנה עד שנכבשה על ידי האימפריה העות'מאנית. בלחץ העות'מאנים היגרו הגגאוזים אל שטחים שנשלטו על ידי רוסיה. בתקופה שבין 1750 ובין 1846 הם עברו את הדנובה והתיישבו בדרום בסרביה. השלטונות הרוסיים אילצו חלק מהשבטים הטורקים שישבו בבוג'אק להגר אל חצי האי קרים ובמקומם הושיבו גגאוזים ובולגרים. במקום הושבו גם סרבים נמלטים, גרמנים שהגיעו מדוכסות ורשה ועוד אחרים. רוסיה עזרה למתיישבים בחלוקת קרקעות ולימוד השפה הרוסית, כולל קרוא וכתוב. המתיישבים החדשים הפכו את הערבות השוממות של הבוג'אק לחבל חקלאי פורה. בחורף של שנת 1906 הכריזו הגגאוזים על אוטונומיה של "רפובליקת קומרט" (Republica Comrat), אך העצמאות הזאת החזיקה מעמד רק 6 ימים. בדצמבר 1990 הכריזה התנועה הבדלנית גגאוז חאלקי, בתמיכה שקטה של שלטונות מוסקבה, על שלושה מחוזות מולדובים – קומרט, צ'יאדר-לונגה ווולקנשטי – כרפובליקת גגאוזיה. בדצמבר 1994, הכיר הפרלמנט המולדובי באוטונומיה לגגאוזים במסגרת מולדובה ובשנת 1995 נקבעו גבולות האוטונומיה לאחר משאל עם מקומי. אוכלוסיית האוטונומיה כוללת כ-160,000 גגאוזים, שהם כשני שלישים מהגגאוזים בעולם, וכן רומנים/מולדובים, אוקראינים, רוסים, בולגרים וצוענים. השפה הגגאוזית נכתבה עד שנת 1957 באלפבית יווני ומשנת 1957 אומץ אלפבית קירילי שעבר התאמה. מדיה וקבצים בנושא גגאוזים בוויקישיתוף Găgăuzii: rătăciţi prin istorie (ברומנית)
סרטי פרמאונט

סרטי פרמאונט (באנגלית: Paramount Pictures Corporation) היא חברה אמריקאית להפקה והפצה של סרטי קולנוע, שמרכזה בהוליווד שבלוס אנג'לס, קליפורניה. החברה היא חלק מתאגיד פרמאונט גלובל (לשעבר ויאקום). פרמאונט היא אולפן הסרטים הוותיק ביותר כיום. ראשיתה בשתי חברות הפקה שנוסדו ב-1912, חברת "פיימוס פליירס" של אדולף צוקור וחברת "לסקי" של ג'סי לסקי. ב-1914 החלו שתי החברות להפיץ את סרטיהן דרך חברת "סרטי פרמאונט" החדשה, שהייתה חברת ההפצה הכלל-ארצית המצליחה הראשונה. ב-1916 אוחדו שלוש החברות. במהלך השנים הפיקה פרמאונט והפיצה אלפי סרטים. משנות ה-30 של המאה ה-20 עד שנות ה-50 של המאה ה-20 הם הפיקו סרטים מצוירים קצרים. כיום פרמאונט היא האולפן הגדול האחרון שעדיין שוכן בהוליווד עצמה. החברה שוכנת במשכנה הנוכחי החל מ-1927. האולפן הוא אחד מסמליה המפורסמים של הוליווד ומסלול תיור מבוקש. חברת פרמאונט מחזיקה ב-6 חברות שונות; Paramount Records, George Pal Productions, Famous Players, Paramount Digital Entertainment, Paramount Players, MTV Films (כולן חברות הפקה שעוזרות להפצת ולהנגשת הסרטים בשירות הסטרימינג של החברה). כיום פרמאונט היא הבעלים של סרטי טאצ'סטון ובין הסרטים שיצאו אצל טאצ'סטון, אפשר למנות את "אישה יפה" ו"נומיאו ויוליה". באותה תקופה רכשה פרמאונט גם את אולפני מירמקס של הארווי ויינשטיין וכיום היא מחזיקה בסרטי קאלט, ביניהם: "האחרים", ספרות זולה ועוד. באמצע שנות האלפיים, החליטו פרמאונט להיכנס לשוק סרטי האנימציה לילדים והקימו באותה תקופה את "פרמאונט הנפשה". חתולי חתולים (הופעתו הראשונה של פליקס החתול) (1919) עשרת הדיברות (סרט, 1956) הדיקטטור (סרט, 2012) הסנדק (1972) הסנדק חלק שני (1974) הסנדק חלק שלישי (1990) פורסט גאמפ (1994) משימה בלתי אפשרית (1996) טיטניק (1997) סאות' פארק: גדול יותר, ארוך יותר ולא מצונזר (1999) מלחמת העולמות (2005) רובוטריקים (2007) איירון מן (2008) רובוטריקים 2: הנקמה (2009) רובוטריקים 3: אפלת הירח (2011) הזאב מוול סטריט (2013) פעילות על-טבעית: המסומנים (2014) רובוטריקים 4: עידן ההכחדה (2014) רובוטריקים: האביר האחרון (2017) מקום שקט (2018) משימה בלתי אפשרית: התרסקות (2018) פתאום משפחה (2018) באמבלבי (2018) מה גברים רוצים (2019) בית קברות לחיות (2019) דורה והעיר האבודה (2019) רוקטמן (2019) מלתעות האימה (2019) איש מזל התאומים (2019) שליחות קטלנית: גורל אפל (2019) משחקים באש (2019) סוניק - הסרט (2020) אהבה בשחקים: מאווריק (2020) מקום שקט 2 (2020) סוניק 2 - הסרט (2022) משימה בלתי אפשרית: נקמת מוות – חלק ראשון (2023) בובספוג: הסרט (2004) רנגו (2011) בובספוג מכנס מרובע - הסרט (2015) עולמם הסודי של גמדי הגינה (2018) פלא של פארק (2019) בובספוג הסרט: מבצע הצלה (2020) מפרץ ההרפתקאות: הסרט (2021) קליפורד הכלב האדום הגדול (2021) ראמבל (2022) רובוטריקים: ההתחלה (2024) סרט הדרדסים (2025) מדיה וקבצים בנושא סרטי פרמאונט בוויקישיתוף אתר האינטרנט הרשמי של סרטי פרמאונט (באנגלית) אתר האינטרנט הרשמי של סרטי פרמאונט (באנגלית) סרטי פרמאונט, ברשת החברתית פייסבוק סרטי פרמאונט, ברשת החברתית אקס (טוויטר) סרטי פרמאונט, ברשת החברתית אינסטגרם סרטי פרמאונט, סרטונים בערוץ היוטיוב topic/Paramount-Pictures סרטי פרמאונט, באתר אנציקלופדיה בריטניקה (באנגלית) סרטי פרמאונט, במסד הנתונים הקולנועיים IMDb (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
בארט דה ובר

בארט אלברט ליליאנה דה ובר (בהולנדית: Bart Albert Liliane De Wever; נולד ב-21 בדצמבר 1970) הוא פוליטיקאי בלגי-פלמי. מאז 2004 הוא מכהן כיו"ר מפלגת הברית הפלמית החדשה (בהולנדית: Nieuw-Vlaamse Alliantie N-VA). מ-1 בינואר 2013 מכהן דה ובר כראש עיריית אנטוורפן. המפלגה בראשה הוא עומד היא הגדולה ביותר בבלגיה. פרק זה לוקה בחסר. אנא תרמו לוויקיפדיה והשלימו אותו. דה ובר נולד במורצל, בפרובינציית אנטוורפן שבבלגיה. דה ובר הוא נצר למשפחה פלמית. סבא שלו היה חבר במפלגת הברית הפלמית הלאומית (מפלגה ימנית קיצונית, שבימי מלחמת העולם השנייה שיתפה פעולה עם הנאצים באופן רשמי). בתחילת כהונתו כראש עיריית אנטוורפן, נשא נאום רשמי בטקס לזיכרון שואה, שבו התנצל על כך. הוא למד בתיכון ממשלתי-נוצרי בעיר אדגם, והצטרף כחבר מן המניין באיגוד הנוער הפלמי הלאומי (Vlaams National Jeugdverbond - VNJ) ששם לעצמו מטרה לחזק את הזהות הפלמית, ולבדל את פלנדריה מבלגיה. באיגוד הזה גם מילא אביו הנרי 'ריק' דה וובר, עובד רכבת, תפקיד ניהולי חשוב. הוא סיים תואר בהיסטוריה באוניברסיטת לוון. הוא למד קודם שנתיים משפטים, אך ללא הצלחה. במהלך לימודיו היה חבר גם בצוות העריכה של האנציקלופדיה החדשה של התנועה הפלמית (Nieuwe Encyclopedie van de Vlaamse Beweging). עד 1980 הוא התגורר בקונטיג, שם הייתה אמו, אירן טורפס, בעלת חנות מכולת, ולאחר מכן עבר לגור במורצל שבפרובינציית אנטוורפן. לפני הבחירות היגר לאזור ברכם שבאנטוורפן, שם התמנה לראש העיר. ב-2004 נבחר להנהיג את הברית הפלמית החדשה כמועמד יחיד להנהגה ברוב של 95%. בבחירות באוקטובר 2012 נבחר לראשות עיריית אנטוורפן. ב-2016 ביקר בישראל וחתם עם ראש עיריית חיפה, יונה יהב על הבנות לשיתוף פעולה. ב-2019 הכניס את העיתונאי החרדי מיכאל פרייליך למפלגתו כדי לעודד את תמיכה של יהודים במפלגתו. דה ובר נשוי, אבא לארבעה ילדים. מדיה וקבצים בנושא בארט דה ובר בוויקישיתוף בארט דה ובר, ברשת החברתית אקס (טוויטר) בארט דה ובר, ברשת החברתית Goodreads interview broer Bruno De Wever op VRT-radio, 11 juli 2012 רויטרס, הישגים היסטוריים לבדלנים הפלמים בבחירות המקומיות בבלגיה, באתר הארץ, 15 באוקטובר 2012 ליאור גוטמן, עסקים בצפון ייהנו משיתופי פעולה עם האיחוד האירופי, באתר כלכליסט - www.calcalist.co.il, ‏2016-07-02 אייכנר, איתמר (2019-05-28). "לראשונה בתולדות בלגיה: חבר פרלמנט יהודי-חרדי". Ynet. נבדק ב-2021-09-29.
המדריך לרוצח - פרקים

זו רשימה של פרקים של סדרת הטלוויזיה "המדריך לרוצח". Full 2014-15 TV Season Series Rankings: Football & ‘Empire’ Ruled Moraes, Lisa de (2016-05-26). "Full 2015-16 TV Season Series Rankings: 'Blindspot', 'Life In Pieces' & 'Quantico' Lead Newcomers". Deadline (באנגלית אמריקאית). נבדק ב-2018-11-24.
משחקי הכס (סדרת טלוויזיה) - פרקים

זו רשימה של פרקים של סדרת הטלוויזיה "משחקי הכס". הסדרה שודרה לראשונה ברשת HBO בארצות הברית ב-17 באפריל 2011. יום לאחר מכן שודר הפרק הראשון שלה גם בממלכה המאוחדת, באירלנד ובישראל, בה שודרה ביום רביעי בלילה ב-20 באפריל בערוץ yes Action (ולאחר מכן בערוץ yes Oh). יומיים לאחר שידור הפרק הראשון הודיעה רשת HBO כי תפיק לסדרה עונה שנייה. העונה השנייה של הסדרה החלה את דרכה בארצות הברית ב-1 באפריל 2012. לאחר שידורי הפרק השני של העונה השנייה החליטה רשת HBO להזמין גם עונה שלישית מיוצרי הסדרה. העונה השלישית של הסדרה התחילה את שידוריה בארצות הברית ב-31 במרץ 2013. ב-2 באפריל 2013 הודיעה הרשת על הזמנת עונה רביעית, וזו החלה את שידוריה ב-6 באפריל 2014, עם סיום שידור העונה הרשת הזמינה עונה חמישית ושישית לסדרה. ב-13 באפריל 2015 החל שידור העונה החמישית. עשרה מפרקי העונה הראשונה של הסדרה יצאו למכירה ב-DVD ב-6 במרץ 2012 ונמכרו כ-350,000 יחידות בשבעת הימים הראשונים שלאחר מכן והיה למכירות ה-DVD הגדולות ביותר של סדרה כלשהי מבית HBO. הסדרה גם שברה שיאי מכירות בהורדות דיגיטליות, ב-19 בפברואר 2013 העונה השנייה של הסדרה הייתה נגישה להורדות דיגיטליות וביום הראשון של המכירה שברה שיא נוסף משנמכרו 241,000 יחידות. העונה השלישית הייתה נגישה להורדה דיגיטלית באמצעות iTunes Store באוסטרליה בלבד ובמקביל לבכורת הסדרה בארצות הברית. רשת HBO מזמינה עונה רביעית של משחקי הכס Hibberd, James (30 בנובמבר 2011). "'Game of Thrones' scoop: DVD release date, details, photos -- EXCLUSIVE". Entertainment Weekly. נבדק ב-1 בדצמבר 2011. {{cite web}}: (עזרה) "Game of Thrones - Season 1 (DVD)". Amazon UK. נבדק ב-10 בדצמבר 2011. {{cite web}}: (עזרה) Lambert, David (19 בנובמבר 2012). "Game of Thrones - Winter is Coming, with "The Complete 2nd Season": Date, Extras, Boxes!". TV Shows on DVD. אורכב מ-המקור ב-2016-09-01. נבדק ב-20 בנובמבר 2012. {{cite web}}: (עזרה) "Game of Thrones - Season 2 (inc. Bonus Disc: Creating the Visuals - Amazon.co.uk Exclusive) (Blu-ray)". Amazon UK. נבדק ב-22 בנובמבר 2012. {{cite web}}: (עזרה) "Game of Thrones: Season 2". Sanity. אורכב מ-המקור ב-2013-11-04. נבדק ב-11 באוגוסט 2012. {{cite web}}: (עזרה) Purdom, Laura (13 ביולי 2012). "'Game Of Thrones' Season 3 Premiere Date, Casting News And More Highlights From Comic-Con Panel". The Huffington Post. נבדק ב-13 ביולי 2012. {{cite web}}: (עזרה) רשת HBO מודיעה על מועד תחילת שידור העונה הרביעית "Shows A-Z - game of thrones on hbo". The Futon Critic.
DR1 (מכונית)

DR1 (באיטלקית: DR1) היא מכונית סופרמיני מתוצרת יצרנית הרכב האיטלקית DR Automobiles (אנ') אשר יוצרה בין השנים 2009–2014. דגם "DR1" הוצג לראשונה בתערוכת המכוניות בבולוניה בשנת 2008. 5 דלתות האצ'בק. מנוע קדמי. מנוע בנזין. דגמי "DR1" דומים בעיצוב החיצוני לדגמי "שברולט ספארק" (אנ'). תאוצה בין 0-100 קמ"ש היא 12.0 שניות (מנוע 1,297 סמ"ק המפיק 83 כ"ס). תאוצה בין 0-100 קמ"ש היא 13.0 שניות (מנוע 1,297 סמ"ק המפיק 82 כ"ס). תאוצה בין 0-100 קמ"ש היא 13.5 שניות (מנוע 1,083 סמ"ק המפיק 68 כ"ס, מנוע מסוג "1.1 16V Ecopower")). תאוצה בין 0-100 קמ"ש היא 14.0 שניות (מנוע 1,083 סמ"ק המפיק 68 כ"ס, מנוע מסוג "1.1 16V Ecopower GPL"). "1.3 16V Ecopower". "1.3 16V Ecopower GPL". "1.3 16V Ecopower Metano". "1.1 16V Ecopower". "1.1 16V Ecopower GPL". דגם "DR1" דגם "DR1" דגם "DR1" דגם "DR1" דגם "DR1" דגם "DR1", שנת 2011 דגם "DR1", שנת 2011 דגם "DR1" - מבט ללוח מחוונים מדיה וקבצים בנושא DR1 בוויקישיתוף DR1, סרטון באתר יוטיוב דגם "DR1" מפרט ://web.archive.org/web/20091229013855 דגם "DR1" מודל "GPL"- מפרט web.archive.org/web דגם dr1, שנת 2009 mad4wheels.com/dr/dr1-2009/car-wallpaper דגם DR1 אמבסדור it.motor1.com/news/197993/dr1-ambassador דגמי "DR1" autoevolution.com/cars/dr-motor
אבאויוואר

אבאויוואר (בהונגרית: Abaújvár) הוא כפר זעיר במחוז בורשוד-אבאוי-זמפלן שבצפון-מזרח הונגריה. אוכלוסיית אבאויוואר קטנה משמעותית מ-328 תושבים בשנת 1990 עד 213 תושבים בשנת 2018 (ירידה של 115 תושבים). באבאויוואר חיה קהילה יהודית. מדיה וקבצים בנושא אבאויוואר בוויקישיתוף אתר האינטרנט הרשמי של אבאויוואר (בהונגרית) נתוני הכפר באתר הלמ"ס ההונגרי "אבאויוואר", באתר JewishGen (באנגלית) מפקד האוכלוסין ההונגרי 2018 מפקדי האוכלוסין של יהודי הונגריה, 1993
פלשדובסה

פלשדובסה (בהונגרית: Felsődobsza) הוא כפר במחוז בורשוד-אבאוי-זמפלן שבצפון מזרח הונגריה. בפלשדובסה חיו מעט יהודים. מדיה וקבצים בנושא פלשדובסה בוויקישיתוף אתר האינטרנט הרשמי של פלשדובסה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
פון (הונגריה)

פון (בהונגרית: Fony) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית פון קטנה משמעותית מ-431 תושבים בשנת 2001 עד 298 תושבים בשנת 2018 (ירידה של 133 תושבים). בפון חיה קהילה יהודית ובמקום היה בית כנסת. מדיה וקבצים בנושא פון בוויקישיתוף אתר האינטרנט הרשמי של פון נתוני הכפר באתר הלמ"ס ההונגרי מפקד האוכלוסין ההונגרי 2018 בית הכנסת בפון מפקדי האוכלוסין של יהודי הונגריה, 1993